I over tre år har familien til åtte år gamle Filip fra Leknes i Loften kjempet mot Nav for å få rullestolbil til sønnen. Nå har Nav nok en gang gitt avslag på klagen.

TV 2 Nyhetene har i en rekke reportasjer avslørt at regelverket praktiseres ulikt. Nav er enig i at det virker urettferdig, men det er ikke er rom for å bruke skjønn i slike type saker. Det må en politisk lovending til sier, sier etaten.

Åtte år gamle Filip fra Leknes i Lofoten er helt uvitende om at Nav nok en gang har gitt avslag på søknaden om rullestolbil med rampe eller heis. En bil som ville ha gjort hverdagen langt enklere for familien. Nå er de lei av å kjempe mot nav byråkratiet:

– Stemmer ikke med virkeligheten

– Jeg ble veldig oppgitt og veldig sint egentlig da jeg så avslaget, for nok engang så ser jeg i de uttalelsene de kommer med at det ikke stemmer overens med virkeligheten, slik Filip er, sier Marita Amundsen, mor til Filip.

FiIip har angelmannsyndrom, er mentalt på toårsstadiet, og har store problemer med koordinasjonen. Åtteåringen har fått både elektrisk rullestol og andre hjelpemidler, men disse kan fraktes på en tilhenger, mener Nav.

Artikkelen fortsetter under bildet.

navnei22 (Foto: TV 2)

Gå-nekt

For så lenge Filip har en viss gangfunksjon har familien nemlig ikke krav på rullestolbil:

– I praksis klarer han ikke den dag i dag å komme seg inn og ut av en bil på egen hånd, uten at vi må løfte ham. Det har Nav ennå ikke forstått, sier moren til TV 2 Nyhetene.

I følge Navs eget regelverk er det ikke rom for å bruke skjønn i tildeling av rullestol biler, men i en serie reportasjer her på TV 2 har vi avdekket at regelverket praktiseres ulikt i forhold til hvor man bor i landet. Hans Christian i Trøndelag får bil, men Fillip i Nordland har fått avslag. Begge har samme syndrom.

Har forståelse for belastningen

– Jeg har møtt mange av de med angelmanns syndrom, og de er jo på samme nivå som Filip. Hvorfor får de bil og ikke Filip? Jeg klarer ikke å svelge det, sier Marita Amundsen.

Nav har forståelse for at det er tungt for familien å løfte Filip inn og ut av en bil, men det kan de ikke ta hensyn til. En eventuell regelendring må gjøres politisk av Arbeidsdepartementet.

– For noen søkere så vil man, og kanskje med rette, sitte igjen med en opplevelse at vedtaket er urettferdig. Det kan vi jo i mange sammenhenger være enige i, og da er det vår plikt å melde fra videre at man må se på regelverket på nytt, sier Martin Apenes, kommunikasjonsdirektør i Nav.

Regelendring

En regelendring kan gjøres av politikerne på Stortinget eller i form av en forskrift fra Arbeidsdepartementet:

– Nå er saken kjørt for oss. Det eneste vi kan håpe på nå er at det kommer en lovendring.